*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2002. gada 3. septembra noteikumos Nr. 401 "Ārvalstu komersantu un organizāciju pārstāvniecību un pārstāvju reģistrācijas kārtība"**

Izdoti saskaņā ar likuma "Par Latvijas Republikas Uzņēmumu reģistru" 2.8 panta pirmo daļu

Izdarīt Ministru kabineta 2002. gada 3. septembra noteikumos Nr. 401 "Ārvalstu komersantu un organizāciju pārstāvniecību un pārstāvju reģistrācijas kārtība" (Latvijas Vēstnesis, 2002, 127. nr., 2004, 81. nr., 2014, 92. nr.) šādus grozījumus:

1. Aizstāt 2. punktā vārdu "(ierakstu)" ar vārdiem "(ierakstu un dokumentu)".

2. 5. punktā:

2.1. izteikt 5.5. apakšpunktu šādā redakcijā:

"5.5. ārvalsts komersanta vai organizācijas katra pārstāvja vārds, uzvārds, personas kods (ja personai nav Latvijas Republikas personas koda, – dzimšanas datums, personu apliecinoša dokumenta numurs un izdošanas datums, valsts un institūcija, kas dokumentu izdevusi);";

2.2. svītrot 5.11. apakšpunktu.

3. 6. punktā:

3.1. aizstāt ievaddaļā skaitli un vārdu "(1. pielikums)" ar vārdiem un skaitļiem "norādot šo noteikumu 5.2., 5.3., 5.4., 5.5., 5.6. un 5.7. apakšpunktā noteiktās ziņas, kā arī, ja personai (ārvalsts komersanta vai organizācijas pārstāvim) saskaņā ar Iedzīvotāju reģistra ziņām nav deklarētās vai reģistrētās dzīvesvietas vai norādītās adreses ārvalstī, persona pieteikumā norāda adresi, kurā tā ir sasniedzama";

3.2. papildināt 6.1. apakšpunktu aiz vārdiem "attiecīgajā valstī" ar vārdiem "vai šā dokumenta notariāli apliecinātu kopiju";

3.3. aizstāt 6.2. apakšpunktā vārdus "dokumentu, kurā" ar vārdiem "dokumentu vai dokumentus, kuros";

3.4. papildināt 6.3. apakšpunktu aiz vārdiem "pielīdzināmu dokumentu" ar vārdiem "vai šā dokumenta notariāli apliecinātu kopiju".

4. Svītrot 7., 8., 12.1 un 13. punktu.

5. Papildināt 15.1. apakšpunktu aiz vārdiem "iesniegti visi" ar vārdiem "likumos un".

6. Svītrot 16. punktu.

7. Izteikt IV nodaļas nosaukumu šādā redakcijā:

"**IV. Grozījumu izdarīšana pārstāvniecību reģistrā**".

8. Izteikt 18. punktu šādā redakcijā:

"18. Lai izdarītu grozījumus pārstāvniecību reģistrā, ārvalsts komersanta vai organizācijas pārstāvis mēneša laikā pēc notikušajām izmaiņām iesniedz Uzņēmumu reģistrā pieteikumu, norādot informāciju, kurā nepieciešams izdarīt grozījumus. Pieteikumam pievieno izmaiņas apliecinošus dokumentus."

9. Svītrot 21. punktu.

10. Aizstāt 23., 24. un 25. punktā skaitli un vārdu "(3.pielikums)" ar vārdiem "norādot pārstāvniecības darbības izbeigšanas pamatu".

11. Papildināt 28. punktu ar jaunu pirmo teikumu šādā redakcijā:

"Izdarot ierakstu par pārstāvniecības darbības izbeigšanu, Uzņēmumu reģistra valsts notārs izslēdz pārstāvniecību no pārstāvniecību reģistra."

12. Papildināt noteikumus ar 36.1 punktu šādā redakcijā:

"36.1 Uzņēmumu reģistrs līdz 2020. gada 1. decembrim, nepieņemot atsevišķu lēmumu, izdara pārstāvniecību reģistrā ierakstu par tādu ziņu izslēgšanu no pārstāvniecību reģistra, kuras satur informāciju par pieteikuma iesniedzēja vārdu, uzvārdu, personas kodu (ja personai nav personas koda, – dzimšanas datumu, personu apliecinoša dokumenta numuru un izdošanas datumu, valsti un institūciju, kas dokumentu izdevusi)."

13. Svītrot 1., 2. un 3. pielikumu.

Ministru prezidents Arturs Krišjānis Kariņš

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas

valsts sekretārs Raivis Kronbergs